Ons, lede van die Pretoria-PEN, ’n vereniging van skrywers, joernaliste en uitgewers, wat insgelyks by die Internasionale PEN geaffilieer is, verwerp die afdanking van die gewilde Sunday Times-rubriekskrywer, David Bullard. Bullard is as rubriekskrywer ontslaan omdat hy ’n speelse, satiriese stuk oor ’n fiktiewe Suid-Afrikaanse verlede sonder Westerse invloed geskryf het. Dit is as “rassisties” beskou. Sederdien is hy onderwerp aan buitensporige openbare kritiek sowel as dreigemente om van haatspraak by die Suid-Afrikaanse Menseregtekommissie aangekla te word.
Ons staatspresident het so pas verklaar dat “daar geen krisis in Zimbabwe heers nie”. Dit is bloot nog ’n manifestasie van die toenemend Orwelliaanse scenario on Suid-Afrika wat ons dwing om deel te neem aan die opmaak van ’n kammawerklikheid. Enige vorm van werklike kritiek of eerlikheid word as “rassisme” gestigmatiseer. Soos Alain Finkielkraut met skerp waarneming in 2005 opgemerk het, het die “hoë ideaal van die ‘oorlog teen rassisme’ geleidelik in ’n afskuwelik valse ideologie verander. En hierdie anti-rassisme sal vir die 21ste eeu wee swat kommunisme vir die 20ste was: ’n bron van geweld”.
Ons doen ’n beroep op die Sunday Times om Bullard óf weer aan te stel óf aan hom ’n substantiewe wetlike rede vir sy afdanking te verskaf. Ongegronde beskuldigings van rassisme behoort nooit grond vir afdanking te wees nie.